สอบถามหน่อยค่ะคุณ พอดีหนูมีอะไรกับเเฟนไม่ได้ป้องกัน เเต่ไม่ได้มีน้ำออกมาจากของเเฟน มีเพศสัมพันธ์วันที่2หลังจากประจำเดือนหมด คือวันที่19 กุมภาพันธ์ ทานยาคุมฉุกเฉินภายใน10ชั่วโมง เเบบ2เม็ดเเต่ทานพร้อมกันทีเดียว มีเลือดคล้ายประจำเดือนออกมาหลังจากทานยาคุมฉุกเฉินไปเเล้ว1อาทิตย์คือวันที่25 ก.พ. เลือดออกมาเป็นจำนวนมาก เป็น3วันเเล้วหายไป ได้ใช้ที่ตรวจครรภ์วันที่15 มีนาเเละวันที่22มีนา ขึ้น1ขีดทั้ง2ครั้ง มีอาการปวดกระดูกขามาเกือบอาทิตเเล้วโดยปกติ จะปวดก่อนเป็นประจำเดือนอยู่เเล้วค่ะ มีโอกาสตั้งครรภ์ไหมคะ
สวัสดีค่ะJeansยาคุมฉุกเฉินคือยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นหลังการใช้ยาอาจทำให้มีเลือดออกผิดปกติดังกล่าวมาได้ เกิดได้ภายในประมาณ 1-2 สัปดาห์หลังใช้ยาค่ะการยืนยันการตั้งครรภ์ด้วยชุดตรวจครรภ์ทางปัสสาวะสามารถทำได้ โดยชุดตรวจให้ผลบวกได้ต้้งแต่ประมาณ 10-14 วันหลังปฏิสนธิ ตอนนี้จึงอาจจะตรวจให้ผลบวกได้แล้วถ้ามีการตั้งครรภ์จริง ถ้าให้ผลลบ แต่ยังไม่สบายใจ สามารถไปยืนยันผลที่รพอีกครั้งได้ค่ะ